Diari Oficial de la Generalitat Valenciana


Sumari del DOGV 5282, del 16-06-2006 (2006/6489)

Notificació a Anita Carmela Pérez Falcón de la sentència dictada en les actuacions de divorci contenciós número 1.037/2005.
---------------------------------------------------------------------------------------------------------------------------

### Dades del document

Número de DOGV
:   5282

Data del DOGV
:   16-06-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/6489


Organisme emissor
:   Jutjat de Primera Instància número 26 de València

Tipus de document
:   Edicte

Notificació a Anita Carmela Pérez Falcón de la sentència dictada en les actuacions de divorci contenciós número 1.037/2005. [2006/Q6489]  
Alicia Ordeig Rabadán, secretària titular del Jutjat de Primera Instància número 26 de València, mitjançant este edicte faig saber:  
Que en les actuacions de divorci contenciós 1.037/2005, seguides a instància de Carlos Orlando Lema contra Anita Carmela Pérez Falcón, en situació de rebel·lia, s'ha dictat sentència en el dia de hui, la part dispositiva de la qual diu així:  
«Decisió  
Que estime la demanda interposada per Carlos Orlando Lema contra Anita Carmela Pérez Falcón, i declare el divorci i dissolució del matrimoni format entre ambdós, amb tots els efectes inherents a esta, que es regirà per les mesures següents:  
1. S'entenen revocats els consentiments i els poders que hi haja subscrits entre ells, i cessa la possibilitat de vincular béns de l'altre cònjuge en l'exercici de la potestat domèstica.  
2. S'atribuïx la guarda de les dues filles comunes, Ana Belén i Mayra Alexandra, a l'esposa i la cura d'estes a l'àvia materna amb un règim de visites a favor del pare que, mentre les seues filles siguen a l'Equador i ell continue treballant a Espanya, abraçaran el temps que puga desplaçar-se al seu país, sempre que així ho convinga amb la que té cura i amb la guardadora, si es troba present. En cas de regressar definitivament al seu país, haurà de ser allí on acorde amb les parts implicades o demande i s'articule un règim de visites que davant les circumstàncies que aleshores regisquen es considere adequat i convenient per a les menors.  
3. En concepte d'aliments a favor d'ambdues filles, el pare haurà de pagar a l'esposa demandada o remetre directament a l'àvia materna si no és localitzada l'anterior, de la qual cosa conservarà acreditació documental per si li és demandada, la suma de cent cinquanta euros mensuals al compte corrent que indique esta, quantitat que ha de ser actualitzada anualment d'acord amb a l'índex de preus al consum que publique l'organisme estatal competent. La mare, guardadora, mentre les filles continuen sota la cura de l'àvia materna li haurà de remetre esta suma i una altra quantitat igual a càrrec seu per este concepte.  
Notifiqueu la present resolució a les parts, i feu-los saber que contra esta sentència pot preparar-se un recurs d'apel·lació davant este jutjat en el termini de cinc dies, per a davant l'Audiència Provincial.  
No pertoca fer exprés pronunciament sobre la imposició de costes.  
Una vegada siga ferma esta resolució i transcorregut el termini de rescissió, comuniqueu-la al registre civil on conste inscrit el matrimoni.  
Esta és la meua sentència, definitivament jutjant, que pronuncie, mane i firme».  
I perquè valga de notificació en forma a la demandada, Anita Carmela Pérez Falcón, en situació de rebel·lia i parador ignorat, expedisc i firme el present edicte.  
València, 25 de maig de 2006.. La secretària: Alicia Ordeig Rabadán.